ধীরাজ বোরা

ধীরাজ বোরা (৩০ সেপ্টেম্বর ১৯৫১ - ১৯ জুন ২০২১) ছিলেন একজন ভারতীয় পদার্থবিদ, শিক্ষাবিদ এবং অধ্যাপক।

 প্রারম্ভিক জীবন 
ধীরাজ বোরা ১৯৫১ সালের ৩০ সেপ্টেম্বর গুয়াহাটিতে জন্মগ্রহণ করেন। তাঁর বাবা ললিত চন্দ্র বোরা এবং মা কুসুম বোরা। তিনি গুয়াহাটির সেনিকুঠি প্রাথমিক বিদ্যালয়ে পড়াশোনা করেছিলেন। এরপর তিনি মানিক চন্দ্র বড়ুয়া এমই স্কুলে পড়াশোনা করেন। এরপর তিনি কটন কলেজিয়েট স্কুলে যোগদান করেন। তবে ভারত সরকারের কাছ থেকে বৃত্তি পাওয়ার ফলে মধ্যপ্রদেশের ইন্দোরের ডালি কলেজে সপ্তম শ্রেণীতে ভর্তি হন। ১৯৬৮ সালে দ্বাদশ শ্রেণী শেষ করার পর, তিনি দিল্লি বিশ্ববিদ্যালয়ের সেন্ট স্টিফেনস কলেজে ভর্তি হন এবং বিজ্ঞানে স্নাতক ডিগ্রি অর্জন করেন। ১৯৭৫ সালে, তিনি রাশিয়ার মস্কোর পিপলস ফ্রেন্ডশিপ ইউনিভার্সিটি থেকে পরীক্ষামূলক পদার্থবিদ্যায় স্নাতকোত্তর ডিগ্রি অর্জন করেন। এরপর ১৯৭৯ সালে গুজরাট বিশ্ববিদ্যালয়ের ফিজিক্যাল রিসার্চ ল্যাবরেটরি থেকে তিনি পিএইচডি ডিগ্রি অর্জন করেন।

 কর্মজীবন 
তিনি গুজরাটের গান্ধীনগরে অবস্থিত ইনস্টিটিউট অফ প্লাজমা রিসার্চের প্রাক্তন পরিচালক ছিলেন।  তিনি আইটিইআর - ভারতের প্রধান বিজ্ঞানী ছিলেন। বিজ্ঞানের ক্ষেত্রে অবদানের স্বীকৃতিস্বরূপ তিনি ২০১২ সালে কমল কুমারী জাতীয় পুরস্কার জিতেছিলেন। ২০১৬ সালে তিনি আসাম বিজ্ঞান ও প্রযুক্তি বিশ্ববিদ্যালয়ের উপাচার্য নির্বাচিত হন এবং মৃত্যুর আগ পর্যন্ত এই পদে অধিষ্ঠিত ছিলেন।

 মৃত্যু 
তিনি ১৯ জুন ২০২১ সালে মারা যান।

 তথ্যসূত্র 

বিষয়শ্রেণী:১৯৫১-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:২১শ শতাব্দীর ভারতীয় পদার্থবিজ্ঞানী
বিষয়শ্রেণী:ভারতের বিশ্ববিদ্যালয় ও কলেজের প্রধান
বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী
বিষয়শ্রেণী:গুজরাত বিশ্ববিদ্যালয়ের প্রাক্তন শিক্ষার্থী